Publication: Magyar Közlöny
Issue: MK-2011-131 (Year: 2011, Number: 131)
Era: contemporary
Section: 1. Az Alkotmánybíróságnak a jelen ügyben irányadó hatáskörét az Alkotmánybíróságról szóló 1989. évi XXXII. törvény
Paragraph Index: 1710

2. Az OVB a kifogással támadott határozatában megállapította, hogy a kérdés nem felel meg az Nsztv. 17. §-ában foglalt egyértelmûség követelményének, mely szerint a népi kezdeményezésnek pontosan és egyértelmûen tartalmaznia kell a megtárgyalásra javasolt kérdést. Az Alkotmánybíróság egyetért az OVB-vel abban, hogy nem állapítható meg egyértelmûen, hogy a beadványban szereplõ kérdés a bírák öregségi nyugdíjkorhatárának, illetve a külön jogszabályban meghatározott legmagasabb életkorának megváltoztatását kívánná-e kezdeményezni. Ugyanakkor az Alkotmánybíróság az OVB hitelesítést megtagadó határozatának azon álláspontját, miszerint azért sem felel meg a kezdeményezés az egyértelmûség követelményének, mert a választópolgár számára azt a látszatot kelti, mintha a kérdésben megfogalmazott „bírói nyugdíj” jelenleg létezõ jogintézmény lenne, nem osztja. Az országos népi kezdeményezés intézményének indoka az, hogy a választópolgárok meghatározott köre – legalább 50 000 választópolgár – kezdeményezésére az aláírásgyûjtõ íven szereplõ kérdést az Országgyûlés tûzze napirendjére és tárgyalja meg, ennek eredményeképpen pedig – akár pozitív, akár negatív módon – döntsön róla. A népi kezdeményezés abban az értelemben azonban nem köti az Országgyûlést, hogy kötelessége lenne a kezdeményezéssel egyetértõ, az aláírásgyûjtõ ívet aláíró választópolgárok által óhajtott irányban törvényt alkotni az adott tárgyban. Nem ért egyet továbbá az Alkotmánybíróság azzal az érvvel sem, hogy a kezdeményezés a köztársasági elnök

Source: https://magyarkozlony.hu/hivatalos-lapok/1231dc8a6b2f3186fe552ced38b6fa5a6ac83184/dokumentumok/c278d48f00adcdfeeb081244ff97beae78753625/letoltes